Coco (kumpulan muzik)

Kumpulan Coco merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu bahasa Melayu.

Kumpulan Coco telah menghasilkan single pertama mereka, Takkan Menduakanmu yang berjaya mencapai gabungan catatan jualan melebihi 15,000 unit membuatkan kumpulan itu lebih berhati-hati dalam pemilihan lagu untul album berikut mereka.

Dan kemudiannya selepas hampir tiga tahun menyepi tanpa album baru, akhirnya kumpulan Coco kembali muncul mengubati rindu para peminatnya dengan album terbaru Mengintai Langit. Mula dipasarkan pada 10 Mac 2008, album kedua kumpulan yang dianggotai oleh empat orang anak muda iaitu Nine, 26 selaku vokalis, AG, 21 (gitar utama), Shoun, 24 (bass) dan Elle, 21 (drum) itu merupakan karya mereka sendiri. Mengintai Ke Langit yang merupakan single kedua Coco dan antara lagu yang dimuatkan dalam album tersebut ialah Takkan Menduakan Mu, Mengintai Ke Langit, Hilang Dalam Buram, Azimat Cintamu, Tanpa Mu, Kaku Terpaku, Aku Dengan Dirimu, Berteman Bintang dan Belum Terpisah.

Kelahiran album tersebut adalah sebagai kembali bergiat bagi Coco setelah tiga tahun menyepi. Mereka menggunakan masa tersebut untuk mengumpul bahan dan mencipta lagu untuk dimuatkan ke dalam album kedua mereka ini. Untuk album kali ini, 70 peratus daripadanya adalah hasil karya Coco dan selebihnya adalah dari komposer terkenal seperti Aidit Alfian dan Alfa Booty.

Turut diselitkan ialah sebuah lagu lama, Pilihlah Aku, nyanyian asal Latif Ibrahim yang kini diberi nafas baru serta dinyanyikan dengan cara tersendiri oleh Coco. Popular sekitar tahun 70-an serta memiliki melodi yang indah, membuatkan lagu ciptaan komposer terkenal Ahmad Nawab itu menjadi pilihan Coco.

 Anggota 
 Nine - Zulqarnain bin Jaafar 
 AG Coco - Mohd Hezry bin Mohd Hafidz
 Elle - Alimran bin Md. Sharif
 G-Cola - Mohd Akmal Fauzi bin Salleh
 Shoun - Mohd Syamsul bin Ramli

Ketua kumpulan Coco ialah AG atau nama sebenarnya Mohd Hezry Bin Mohd Hafidz, juga merupakan pemain gitar utama dalam kumpulan Coco.
Lahir pada 7 Julai 1984 di Kedah, AG adalah lepasan Maktab Mahmud dan ASWARA.
Pernah menganggotai kumpulan D'Relax.
AG juga adalah salah seorang anggota kumpulan Hujan.
Menggunakan gitar Godin sebagai gitar pilihan

 Diskografi 
 Belum Terpisah
 Kombinasi (2005)
 Mengintai Langit (2008)

Lagu-lagu
Lagu yang mempopularkan lagi COCO ialah "Mengintai Langit"
Pernah memasuki carta Muzik2 selama lebih kurang 8-9 minggu dan pernah menduduki carta Hot FM30.

 Rujukan 

 Pautan luar 
 Coco di F M C 
 Wartawan mStar Kahwin Vokalis Kumpulan Coco

Coco